Niu Bedfordas

Niu Bedforas () – miestas Jungtinių Amerikos Valstijų šiaurės rytinėje dalyje, Masačusetso valstijos pietryčiuose, 87 km į pietus nuo Bostono. Įsikūręs Atlanto vandenynui priklausančios Bazardso įlankos pakrantėje, prateka Akašneto upė. Priklauso Providenso metropolinei zonai. Mašinų, tekstilės, drabužių, golfo kamuoliukų, medicinos instrumentų, elektros ir fotografijos prietaisų, chemijos (gumos ir plastikų) bei metalo produktų gamyba. Taip pat prekyba ir paslaugos. Iš šio miesto laivai plaukia į Keip Kodą, jis taip pat yra svarbus žvejybos uostas. Yra Niu Bedfordo banginių medžioklės muziejus, oro uostas.New Bedford. www.vle.lt. Nuoroda tikrinta 2026-02-17. Miesto jūreivystės istoriją taip pat atspindi XIX a. škuna Ernestine bei koplyčia Seamen's Bethel, kurioje jūreiviai vis dar apsilanko prieš įsvykstant į reisus. 1996 m. dalis miesto tapo Niu Bedfordo banginių medžioklės nacionaliniu istoriniu parku.New Bedford. https://www.britannica.com. Nuoroda tikrinta 2026-02-17.
 Istorija 
kairėje|miniatiūra|250x250px|1906 m.
1652 m. vietovėje apsigyveno anglų kolonistai; tai buvo Dartmuto gyvenvietės dalis. 1760 m. įkurta žvejybos gyvenvietė. 1765 m. ji išaugo iki nedidelio banginių medžioklės uosto ir laivų statybos centro. Dartmouth, pirmasis šioje gyvenvietėje paleistas laivas (1767 m.), dalyvavo 1773 m. vykusioje Bostono arbatėlėje. Kadangi Niu Bedfordo giliavandenis uostas Amerikos revoliucijos metu buvo naudojamas Amerikos kaperių, 1778 m. gyvenvietę užpuolė ir sudegino britų kariuomenė. Po šio įvykio gyvenvietė sparčiai atsigavo ir 1787 m. tapo miesteliu. 1820 m. Niu Bedfordas buvo vienas svarbiausių pasaulio banginių medžioklės uostų; XIX a. viduryje čia buvo įregistruota daugiau nei 700 banginių medžioklės laivų; tai sudarė apie tris penktąsias visų šios rūšies JAV laivų. 1847 m. suteiktos miesto teisės. 1851 m. Niu Bedfordą romane „Mobis Dikas“ įamžino rašytojas Hermanas Melvilis. Nykstant banginių medžioklei, Niu Bedforde pradėta vystyti medvilninių audinių gamyba, tačiau ir ji neįsitvirtino, kadangi XX a. 3-o dešimtmečio metu šalies tekstilės pramonė persikėlė į pietryčius.

 Gyventojai 
2020 m. JAV gyventojų surašymo duomenimis, mieste gyveno 56,88 % baltųjų, 24,26 % lotynoamerikiečių, 9,18 % mišrios rasės, 4,74 % afroamerikiečių, 3,65 % kitų rasių, 1 % azijiečių, 0,26 % indėnų ir 0,03 % Ramiojo vandenyno salų kilmės gyventojų.New Bedford city, Massachusetts. https://data.census.gov Nuoroda tikrinta 2026-02-17.

 Šaltiniai 

Kategorija:Masačusetso miestai